RAPORT DE SPECIALITATE
la proiectul de hotărâre privind aprobarea alegerii Președintelui de ședință al Consiliului Local al Comunei Șoldanu pentru lunile octombrie, noiembrie și decembrie 2022
Subsemnatul, HULEA Traian, Secretarul General al Comunei Șoldanu, 
Văzând:
· Proiectul de hotărâre înregistrat în registrul pentru evidența proiectelor de hotărâri ale Consiliului local al Comunei Șoldanu cu nr. 70 din 14.10.2022, privind aprobarea alegerii Președintelui de ședință al Consiliului Local al Comunei Șoldanu pentru lunile octombrie, noiembrie și decembrie 2022, inițiat de un grup de cinci consilieri ai Consiliului Local al Comunei Șoldanu;
· Referatul de aprobare înregistrat la Primăria Comunei Șoldanu cu nr. 6257 din 14.10.2022, elaborat de un număr de 5 consilieri ai Consiliului Local al Comunei Șoldanu, Iulian MARIN, Valeriu MUSTĂȚEA, Vasile VIȘAN, Iulian-Marius ANDREIAȘ, , Bogdan-Petrică PÎRVU, prin care se propune aprobarea alegerii Președintelui de ședință pentru lunile octombrie, noiembrie și decembrie 2022;
· Hotărârea Consiliului Local al Comunei Șoldanu nr. 70 din 20.09.2022 privind aprobarea alegerii Președintelui de ședință al Consiliului Local al Comunei Șoldanu pentru lunile octombrie, noiembrie și decembrie 2022.
Analizând temeiul juridic al inițierii, conținut de prevederile:
· art. 123, alin. (1), alin. (2) și (4) din Ordonanța de urgență a Guvernului nr.57/2019 privind Codul administrativ, completat;
· art. 13 din Regulamentul de organizare și funcționarea a Consiliului Local al comunei Șoldanu, județul Călăraşi, aprobat prin Hotărârea Consiliului local al comunei Șoldanu nr.43 din 26.09.2019, cu modificările și completările ulterioare.
Luând act de:
· prevederile art. 9 pct. 3 din Carta europeană a autonomiei locale, adoptată la Strasbourg la 15 octombrie 1985 și ratificată prin Legea nr. 199/1997;
· prevederile art. 121 alin. (1) și (2) din Constituția României, republicată, aprobată prin Legea de revizuire a Constituției României nr. 429/2003;
· prevederile art. 7 alin. (2) din Codul civil al României, aprobat prin Legea nr. 287/2009, republicată, modificată și completată;
· prevederile art. 211 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
· prevederile Legii nr. 24/2000 privind normele de tehnică legislativă pentru elaborarea actelor normative, rerepublicată, modificată și completată.
Față de elementele de drept și de fapt prezentate, în temeiul art. 136 alin. (1) și art. 239 alin. (1) lit. d) teza întâi din Ordonanța de urgență a Guvernului nr. 57/2019 privind Codul Administrativ, constat că proiectul de hotărâre propus pentru aprobarea alegerii Președintelui de ședință al Consiliului Local al Comunei Șoldanu pentru lunile octombrie, noiembrie și decembrie 2022, la inițiativa unei treimi din numărul consilierilor locali în funcție, nu contravine legii nici prin conținut, nici prin redactare, îndeplinind cerințele de legalitate și pe cale de consecință, apreciez că poate fi aprobat în forma inițiatorilor de către Consiliul Local al Comunei Șoldanu, cu respectarea cerinței stabilită de prevederile art. 123 alin. (2) din Codul administrativ, prin hotărâre adoptată cu majoritate absolută.

